
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης τμήματος της πολεο- 

δομικής ενότητας «Κανόνι» του δήμου Κερκυραίων 
(Ν. Κέρκυρας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1, 4, 5 και 6) και 7 (παρ. 1, 2 
και 4), του ν. 1337/83 «Επέκταση των πολεοδομικών σχεδίων οικι¬ 
στική «ανάπτυξη και σχετικές ρυθμίσεις» (Α' 33), όπως το άρθρο 6 τρο¬ 
ποποιήθηκε με την παρ. 2 του άρθρου 8 του ν. 1512/85 «Τροποποίηση 
και συμπλήρωση πολεοδομικών διατάξεων, ρύθμιση συναφών θεμάτων 
και θεμάτων του Ταμείου Νομικών» (Α' 4). 

2. Τις διατιαξεις του άρθρου 3 του ν.δ/τος της 17.7.1923 «Περί σχε¬ 
δίων πόλεων κ.λπ.» (Α' 228) όπως το άρθρο 3 μεταγενέστερα τροπο¬ 
ποιήθηκε και συμπληρώθηκε. 

3. Τις διατάξεις των άρθρων 6 (παρ. 1), 7, 8, 9 και 16 του ν. 
1577/85 «Γενικός Οικοδομικός Κανονισμός» (Α' 210) όπως τροπο¬ 
ποιήθηκαν με το άρθρο 13 (παρ. 1,2,3) του ν. 1647/86 «Οργανισμός 
Κτηματολογίου και Χαρτογραφήσεων Ελλάδας ΟΚΧΕ» (Α' 141) και 
το άρθρο 1 (παρ. 3, 4) του ν. 1772/88 «Τροποποίηση διατάξεων του ν. 
1577/85 «ΓΟΚ» και «άλλες σχετικές διατάξεις (Α' 91). 

4. Τις διατάξεις του εδαφίου ιδ της παραγράφου 1 του άρθρου 23 του 
ν. 1558/85 «Κυβέρνηση και Κυβερνητικά Όργανα» (Α' 137). 

5. Τις διατιάξεις του άρθρου 9 του υπ’ αριθ. 437/1985 π.δ/τος «Κα¬ 
θορισμός και ανακατανομή των αρμοδιοτήτων των Υπουργείων (Α' 
157) και του άρθρου 1 του υπ’ αριθ. 456/1985 π.δ/τος «Μεταφορά 
αρμοδιοτήτων υπηρεσιών και προσωπικού στα Υπουργεία Περιβάλλο¬ 
ντος Χώροταξίας και Δημοσίων Έργων, Βιομηχανίας κ.λπ. (Α 163). 

6. Την υπ’ αριθ. 78140/3271/1986 απόφαση του Υπουργού Περι- 
βάλλοντος, Χωροταξίας και Δημοσίων Έργων, «Έγκριση Γενικού Πο- 
λεοδομικού Σχεδίου (Γ.Π.Σ.) Κερκύροις (Ν. Κερκύροις)» (Δ' 55). 

7. Την υπ’ αριθ. 87640/5048/21.12.88 απόφαση του Αναπλη¬ 
ρωτή Υπουργού Περιβιάλλοντος, Χωροταξίας και Δημοσίων Έργων 
«Χαρακτηρισμός ως πυκνοδομημένων τμημάτων της πολεοδομικής 
ενότητας «Κανόνι» του δήμου Κερκυραίων (Ν. Κερκύρας). 

8. Την υπ’ αριθ. 87639/5047/21.12.88 απόφαση του Αναπλη¬ 
ρωτή Υπουργού Περιβάλλοντος, Χωροταξίοις και Δημοσίων 'Έργων 
«Έγκριση πολεοδομικής προμελέτης της πολεοδομικής ενότητας «Κα¬ 
νόνι» του δήμου Κερκυραίων (Ν. Κερκύρας). 

9. Την υπ’ αριθ. 34478/1987 γνωμοδότηση του δημοτικού συμ¬ 
βουλίου Κερκυραίων. 

10. Τις υπ’ αριθ. 6/1988 και 7/1988 γνωμοδοτήσεις του συμβου¬ 
λίου Χωροταξίας, Οικισμού και Περιβιάλλοντος Ν. Κερκύρας. 

11. Την υπ’ αριθ. 27/1989 γνωμοδότηση του Συμβουλίου της Επι¬ 
κράτειας, μετά «χπό πρόταση του Υπουργού Περιβιάλλοντος, Χωροτα¬ 
ξίας και Δημοσίων Έργων, αποφασίζουμε: 


Άρθρο 1 

Εγκρίνεται το πολεοδομικό σχέδιο τμήματος της πολεοδομικής ενό¬ 
τητας «Κανόνι» του δήμου Κερκυραίων (Ν. Κερκύρας) με τον καθορισμό 
οικοδομήσιμων χώρων, οδών, πεζοδρόμων, κοινοχρήστων χώρων, χώ¬ 
ρων παιδικής χαράς, αθλητικών κέντρων, χώρων στάθμευσης αυτοκι¬ 
νήτων, χώρου πολιτιστικού κέντρου, νηπιαγωγείου, δημοτικού σχο¬ 
λείου, γυμνασίου, παιδικού σταθμού, πάρκου όπως φαίνεται στα σχε¬ 
τικά χρωματισμένα πρωτότυπα διαγράμματα σε κλίμακα 1:1000 που 
θεωρήθηκαν από τον Προϊστάμενο της Διεύθυνσης Τοπογραφικών 
Εφαρμογών με την υπ’ αριθ. 3563/1989 πράξη του και που συνοπτικά 
τους αντίτυπα δημοσιεύονται με το παρόν διάταγμα. 

Άρθρο 2 

Εγκρίνεται όπως διατυπώνεται στα επόμενα άρθρα ο πολεοδομικός 
κανονισμός της περιοχής της οποίας εγκρίνεται το σχέδιο με το άρθρο 1 
του παρόντος. 

Άρθρο 3 

1. Στους οικοδομήσιμους χώρους που χαρακτηρίζονται με στοιχείο Α 
στα σχετικά διαγράμματα επιτρέπεται η χρήση γενικής κατοικίας όπως 
προσδιορίζεται με το άρθρο 5 του υπ’ αριθ. 81/1980 π.δ/τος (Α’ 27). 

2. Στους λοιπούς οικοδομήσιμους χώρους επιτρέπεται η χρήση αμι¬ 
γούς κατοικίοις όπως προσδιορίζεται από το άρθρο 4 του ανωτέρω π.δ/ 
τος. 

Άρθρο 4. 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο πλάτους τριών (3), τεσσάρων (4), πέντε (5), έξι (6), οκτώ (8), 
δώδεκα (12) και είκοσι (20) μέτρων όπως φαίνεται στα ίδια διαγράμ¬ 
ματα. V 

Άρθρο 5. 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης καθορίζονται κατά τομείς Α, Β και Γ όπως 
φαίνεται στα ίδια διαγράμματα ως εξής: 

Α. Τομείς Α και Β (πυκνοδομημένες περιοχές) 

1. Τομέιχς Α 

- Ελάχιστο πρόσωπο: έντεκα (11) μέτρα. 

- Ελάχιστο εμβαδόν: τριακόσια (300) ,τ.μ. 

2. Τομέας Β 

- Ελάχιστο πρόσωπο: δεκαέξι (16) μέτρα. 

- Ελάχιστο εμβαδόν: πεντακόσια (500) τ.μ. 

3. Κατά παρέκκλιση της προηγούμενης παραγράφου θεωρούνται άρ¬ 
τια και οικοδομήσιμα και για τους δύο τομείς Α και Β α) τα οικόπεδα τα 
οποία κατά τη δημοσίευση του παρόντος διατάγματος έχουν: 

-· Ελάχιστο πρόσωπο: οκτώ (8) μέτρα. 

- Ελάχιστο εμβαδόν: εκατόν πενήντα (150) τ.μ. 

4. Μέγιστο ποσοστό κιχλυψης οικοπέδων: εβδομήντα τοις εκατό 
(70%) της επιφάνειάς τους για τον τομέα Α και εξήντα τοις εκατό 
(60%) για τον τομέα Β. 

Β. Τομέας Γ (αραιοδομημένη περιοχή) 

1. - Ελάχιστο πρόσωπο: είκοσι (20) μέτρα. 

- Ελάχιστο εμβαδόν: χίλια (1.000) τ.μ. 

2 . Κατά παρέκκλιση της προηγούμενης παραγράφου θεωρούνται άρ¬ 
τια και οικοδομήσιμα α) τα οικόπεδα τα οποία κατά τη δημοσίευση του 
παρόντος διατάγματος έχουν: 

- Ελάχιστο πρόσωπο: δώδεκα (12) μέτρα. 

- Ελάχιστο εμβαδόν: τετρακόσια (400) τ.μ. 

β) Τα οικόπεδα που προκύπτουν από την οριστική πράξη εφαρμογής 
της πολεοδομικής μελέτης ή προέρχονται από τις εισφορές σε γη σύμ¬ 
φωνα με το άρθρο 8 του ν. 1337/1983 εφόσον έχουν: 

- Ελάχιστο πρόσωπο: δώδεκα (12) μέτρα. 

- Ελάχιστο εμβαδόν: τετρακόσια (400) τ.μ. 

3. Μέγιστο ποσοστό κάλυψης των οικοπέδων: πενήντα τοις εκατό 
(50%) της επιφάνειας τους. 

Γ. Επιπλέον των προϋποθέσεων των παραγράφων 1, 2 και 3 της ενό¬ 
τητας Α, 1 και 2 της ενότητας Β, τα οικόπεδα θεωρούνται άρτια και οι¬ 
κοδομήσιμα εφόσον μέσα στο οικοδομήσιμο τμήμα τους εγγράφεται κά¬ 
τοψη κτιρίου με ελάχιστη επιφάνεια πενήντα (50) τ.μ. και ελάχιστη 
πλευρά πέντε (5) μ. 

Δ. Ο συντελεστής δόμησης ορίζεται κατά τομείς I, II και III όπως τα 
όριά τους φαίνονται με διακεκομμένη γραμμή στα ανωτέρω διαγράμ¬ 
ματα ως εξής: 

Τομέας I: Συντελεστής δόμησης: οκτώ δέκατα (0,8). 

Τομέας II: Συντελεστής δόμησης: έξι δέκατα (0,6). 

Τομέας III: Συντελεστής δόμησης: τέσσερα δέκατα (0,4). 

Ε. Ο συντελεστής δόμησης των χώρων του αθλητικού κέντρου ορίζε¬ 
ται σε δεκαπέντε εκατοστά (0,15). 

ΣΤ. 1. Στους οικοδομήσιμους χώρους που χαρακτηρίζονται στα σχε¬ 
τικά διαγράμματα με το στοιχείο Δ.Κ. τα κτίρια ανεγείρονται εντός του 
περιγράμματος που καθορίζεται με κόκκινη γραμμή. 

2. Στους κοινωφελείς χώρους: πολιτιστικό κέντρο, νηπιαγωγείο, 
παιδικός σταθμός, δημοτικό σχολείο, με στοιχεία Α, Β, Γ, Δ-Ε, Ζ, Η, 
Θ-Ι, Κ, Λ, Μ-Ν, Ξ, Ο, Π, Ρ, Σ, Τ αντίστοιχα, ορίζεται διάγραμμα κάλυ¬ 
ψης όπως φαίνεται στα ανωτέρω διαγράμματα. 

Ζ. Και για τους τρεις τομείς ισχύουν τα εξής: 


1. Μέγιστο επιτρεπόμενο ύψος των κτιρίων επτά και μισού (7,5) μέ¬ 
τρων. 

2. Πάνω από το μέγιστο επιτρεπόμενο ύψος των κτιρίων, επιβάλλε¬ 
ται η κατασκευή στέγης με μεγίστη κλίση 35%. Η επικάλυψη της στέ¬ 
γης.γίνεται με κοίλα κεραμίδια ή με συνδυασμό κυματοειδών φύλλων 
αμιαντοτσιμέντου και κοίλων κεραμιδιών - καλυπτήρων. 

3. Απαγορεύεται η κατασκευή κτιρίων επί υποστηλωμάτων (ΡΙΕΟ- 
ΤΙδ). 

4. Για κτίρια με κάλυψη άνω των 200 τ.μ. επιβάλλεται η διάσπαση 
του όγκου τους. 

5. Οι οποιοιδήποτε τυφλοί τοίχοι κτιρίων επί μεσοτοιχιών που προ¬ 
κύπτουν σε εφαρμογή του ΓΟΚ/1985 μελετώνται μορφολογικά και 
ελέγχονται από την Επιτροπή Πολεοδομικού και Αρχιτεκτονικού Ελέγ¬ 
χου (ΕΠΑΕ). 

6. Οι μελέτες για την ανέγερση, επέκταση, επισκευή, διασκευή κτι¬ 
ρίων για περιτοιχίσεις εσωτερικές, εξωτερικές και για κάθε κατασκευή 
διαμόρφωση εξοπλισμού κοινοχρήστων χώρων ελέγχονται από την αρ¬ 
μόδια Επιτροπή Πολεοδομικού και Αρχιτεκτονικού Ελέγχου 
(ΕΠΑΕ). 

7. Για οποιαδήποτε οικοδομική εργασία απαιτείται άδεια της αρμό¬ 
διας Αρχαιολογικής Υπηρεσίας. 

Άρθρο 6. 

Η ισχύς του παρόντος διατάγματος αρχίζει από τη δημοσίευσή του 
στη Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 13 Απριλίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

